Ulvøya (Hole)

Ulvøya er en liten øy i Steinsfjorden rett nord for Sundvollen. Øya er på knappe 90 dekar, og høyeste punkt er 89 moh., omtrent 27 meter over Steinsfjordens vannspeil. Fjellgrunnen på øya er, som i området ellers, rød ringerikssandstein. I runeinnskriften på Alstadsteinen fra Østre Toten står det at selve steinen kommer fra Ulvøya. Det er flere runesteiner i østlandsområdet som er hugget i ringerikssandstein, Dynnasteinen er en av dem, og det er mulig at de kan komme fra et brudd på Ulvøya.